*A rendelet tervezet elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*251. számú előterjesztés*

Bátaszék Város Önkormányzata Képviselő-testületének 2016. november 30-án,

15,00 órakor megtartandó ülésére

*A helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző  **Tárgyalja:**  KOIS Bizottság: 2016. 11. 28.  Szociális Bizottság: 2016. 11. 29.  Pénzügyi és Gazdasági Bizottság: 2016. 11. 29. |

**Tisztelt Képviselő- testület!**

A helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet módosítására egy egyszeri alkalom, a város 875. évfordulója alkalmából teszünk javaslatot. E jelentős esemény ünnepélyességét emelhetné a rendeletben szereplő kitüntetések és elismerő címek adományozása.

Javasoljuk továbbá a kitüntetések adományozására vonatkozó javaslat benyújtása határidejének módosítását, mivel a jövőben, a korábbi gyakorlattól eltérően nem augusztus hónapban, hanem július hónapban kerül megrendezésre a városavató rendezvény és az ahhoz kapcsolódó ünnepi testületi ülés.

Kérem az elképzelés támogatásával a rendelet tervezet elfogadását.

***HATÁSVIZSGÁLAT***

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról szóló rendelet-tervezethez**

A rendelet megalkotása a város 875. évfordulójának méltó megünnepelését szolgálja.

**Részletes indokolás:**

1. §-hoz: 2017. évben a kitüntetések adományozását teszi lehetővé.

2. §-hoz: a kitüntetések adományozására vonatkozó javaslat benyújtásának határidejét módosítja.

3. §-hoz: Hatályba léptető, valamint hatályát vesztő rendelkezéseket tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** a kitüntetésekkel járó anyagi elismerés és ajándéktárgy értékét a 2017. évi költségvetésben tervezni szükséges

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** valamennyi bizottság

*BÁTASZÉK Város Önkormányzat Képviselő-testületének*

…./2016.(XII. 08.) önkormányzati r e n d e l e t –t e r v e z e t e

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet (továbbiakban: Rendelet) a következő 3/A. §-sal egészül ki:

**„3/A. §** A képviselő-testület által odaítélt kitüntetéseket 2017. évében, a városavató 875. évfordulója alkalmából megtartott ünnepélyes képviselő-testületi ülésen adja át a város polgármestere.”

1. **§** A Rendelet 5. § (1) bekezdésében a „május” szövegrész helyébe a „március” szövegrész lép.

1. **§ (1)** E rendelet *2016. december 10-én* lép hatályba.

**(2)** Hatályát veszti a Rendelet 17. § (1) bekezdése.

**(3)** A Rendelet 3/A. §-a 2017. július 31-én hatályát veszti.

***B á t a s z é k* ,** 2016. november 30.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2016. december 8-án kihirdetve!

Kondriczné dr. Varga Erzsébet

jegyző